Quido Adamec

Quido Adamec (* 15. december 1924, Praha – † 22. júl 2007) bol český hokejový rozhodca, nositeľ verejného uznania I. stupňa Za zásluhy o rozvoj československej telesnej výchovy (1984), zaslúžený rozhodca (1981).

Životopis 
Ako hokejový rozhodca začínal na Rakovnicku v kladenskom prebore (1946 - 1947), neskôr pôsobil v Českých Budějoviciach (1948 - 1949), v Prahe riadil krajské a divízne stretnutia (1949 - 1950). V československej hokejovej lige pískal v rokoch 1952 – 1969, ako medzinárodný rozhodca riadil stretnutia 15 rokov. Pískal na siedmich majstrovstiev sveta (1955 - 1959, 1961 a 1965), vrátane domáceho šampionátu v roku 1959.

Od roku 1973 člen predsedníctva VSLH ÚV ČSTV a predseda komisie rozhodcov, od 1978 člen medzinárodnej komisie rozhodcov IIHF. Uznávaná autorita ako pravidlový odborník, známy svojou publicistickou činnosťou. Na mnohých medzinárodných konferenciách hokejových rozhodcov pôsobil ako lektor. Vyznávač modernej stratégie rozhodovania, systematizoval komplexnú výchovu rozhodcov.

V roku 2005 boli jeho zásluhy ocenené uvedením do Hokejovej siene slávy IIHF.

Ocenenie 
 člen Siene slávy IIHF (2005)

Externé odkazy
 Článok o úmrtí Quida Adamca, obsahuje jeho stručnú kariéru 
 Fotografie z uvedenia do siene slávy vo Viedni 14. mája 2005

Zdroj 

Hokejoví rozhodcovia
Osobnosti z Prahy